Johannes Thingnes Bø

Johannes Thingnes Bø (Stryn, 1993ko maiatzaren 16a) biatloian aritzen den kirolari norvegiarra da. Txapeldun olinpikoa izan da 2018ko eta 2022ko Neguko Olinpiar Jokoetan. Pekinen urrezko lau domina eta brontzezko bat eskuratu zituen. Tarjei Bø biatloilari olinpikoaren anaia gaztea da.

Ibilbidea 
Gazte mailan dagoeneko Munduko Txapelketetan dominak irabazten hasi zen eta helduen mailan ere horrela jarraitu du. 2017an ezik, beste ekitaldi guztietan munduko txapelduna izan da proba batean edo gehiagotan. 2017ko hartan zilarrezko hiru domina eskuratu zituen. Munduko Kopako orotako sailkapen nagusiko txapelduna ere izan da 2018–19, 2019–20 eta 2020–21 denboraldietan.

2018ko Pyeongchangeko Jokoetan txapeldun olinpikoa izan zen 20 km bakarkako lehiaketan eta zilarrezko beste bi domina ere eskuratu zituen. 2022ko Pekingo Jokoetan goia jo zuen urrezko lau domina eta brontzezko bat irabaziz.

Txapelketak

Erreferentziak

Kanpo estekak 

Norvegiako biatletak
2018ko Neguko Olinpiar Jokoetako biatletak
2022ko Neguko Olinpiar Jokoetako biatletak
2018ko Neguko Olinpiar Jokoetako dominadunak
2022ko Neguko Olinpiar Jokoetako dominadunak
Olinpiar Jokoetako dominadunak biatloian